
Россиядә укытучы һәм остаз елы, Кәрим Тинчурин исемендәге Татар дәүләт драма һәм комедия театрының 90 еллыгы уңаеннан Гаилә һәм мәктәп театрлары “Гаилә тарихы”, “Театрның яше юк” I Республика фестиваль-конкурсы уздырыла.

Фестиваль-конкурста Татарстан Республикасының гомумбелем бирү мәктәпләренең 5-11 нче сыйныф укучылары һәм гаилә театрлары катнаша ала.

**Шартлары:**

• Сайланган әсәр фестиваль-конкурс шартларына һәм темасына туры килергә тиеш.

• Спектакль Махсус хәрби операциягә, театрга, гаилә кыйммәтләренә, Кәрим Тинчурин һәм башка милли классик әдипләребез иҗатына бәйле, һәм башка үзегез теләгән ирекле темаларга иҗат ителә ала.

• Башкару вакытында әсәрнең темасына туры килердәй музыкаль бизәлеш кулланырга мөмкин.

• Һәр катнашучы коллективның 30 кешедән торган җанатары булу шарт.

• Катнашучылар үзләренә һәм җанатарларына кич буласы спектакльгә билет алырга тиеш (“Пушкин картасы” ярдәмендә дә мөмкин). Сатып алынган билетлар буенча Гала-концертта бүләкләр уйнатылачак.

• Гаризалар электрон элемтә аша 2023 нче елның 1 нче октябренә кадәр кабул ителә. (karimkonkurs@mail.ru )

• Мәктәп театрлары белән гаилә театрлары аерым бәяләнәчәкләр.

**Гаризалар 1 нче октябрьгә кадәр кабул ителә.**

Җиңүчеләрне билгеләү – 2023 нче елның 1 нче октябреннән - 31 нче октябренә кадәр барачак. Өзекләр алдан хәзерләнгән программа буенча күрсәтеләчәк. (Бер көндә 3-4 теарт коллективы катнашырга мөмкин). Нәтиҗәләр чыгару һәм җиңүчеләрне котлау 2023 нче елның 31 нче октябрендә Кәрим Тинчурин исемендәге Татар дәүләт драма һәм комедия театры сәхнәсендә булачак.

нигезләмә - монда


## Нет комментариев
“Гаилә тарихы”, “Театрның яше юк” I Республика фестиваль-конкурсында катнаш!